
         Nr.4c-3/340/2010

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr.P.L.x 727 din 24 noiembrie 2010.



În raport de obiectul şi conţinutul său,proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

                                                                Nr.4c-3/340/2010

R A P O R T

asupra proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, transmis cu adresa nr.P.L.x 727 din 24 noiembrie 2010, înregistrată la comisie sub nr.4c-3/340 din 26 noiembrie 2010.



Senatul a adoptat proiectul de lege în şedinţa din 17 noiembrie 2010.



Consiliul Legislativ, cu avizul nr. 1084 din 27 august 2010, a avizat favorabil proiectul legislativ, formulând observaţii şi propuneri care au fost preluate. 


Proiectul de lege are ca obiect de reglementare aprobarea Ordonanţei Guvernului nr.29/2010 prin care se modifică şi completează Legea nr. 220/2008 pentru stabilirea sistemului de promovare a producerii energiei electrice din surse regenerabile de energie, în sensul armonizării cu Directiva nr.2009/28/CE, precum şi instituirii obligaţiei ca, până în anul 2014, reglementările în domeniul construcţiilor să prevadă niveluri minime de energie din surse regenerabile.


Membrii Comisiei pentru industrii şi servicii au examinat proiectul de lege în mai multe şedinţe, ultima fiind cea din 1 octombrie 2014.


         La lucrările comisiei au fost prezenţi 22 de deputaţi din totalul de 22 de membri ai comisiei.

                   Din partea Departamentului pentru energie au participat, ca invitaţi, domnul Mihai Albulescu – Secretar de stat şi din partea ANRE: domnul Emil Calotă – vicepreşedinte.

         

În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor, adoptarea proiectului de Lege pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, cu amendamente admise prezentate în Anexa care face parte integrantă din prezentul raport.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Anexă

A M E N D A M E N T E     A D M I S E

	Nr.

crt.
	Textul OG nr.29/2010
	Text adoptat de Senat
	Amendamente admise
	Motivaţia

	0
	1
	2
	3
	4

	1
	
	Titlul legii

LEGE

pentru aprobarea Ordonanţei Guvernului nr.29/2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie


	Nemodificat
	


	0
	1
	2
	3
	4

	2. 
	
	Articol unic.  – Se aprobă Ordonanţa Guvernului nr.29 din 30 august 2010 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, adoptată în temeiul art.1 pct.I.13 din Legea nr.138/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.616 din 31 august 2010.


	Nemodificat (devine Art.I)

	

	3. 
	Titlul ordonanţei 

ORDONANŢĂ

privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie


	Nemodificat
	Nemodificat
	

	4. 
	Art.I. – Legea nr.220/2008 pentru stabilirea sistemului de promovare a producerii energiei din surse regenerabile de energie, republicată în Monitorul Oficial al României, Partea I, nr.577 din 13 august 2010, se modifică şi se completează după cum urmează:


	Nemodificat
	Nemodificat
	

	5. 
	1. La articolul 2, după litera i) se introduc două noi litere, lit.i1) şi i2) cu următorul cuprins:

„i1) consum final brut de energie - consumul de produse energetice furnizate în scopuri energetice industriei, transporturilor, sectorului casnic, serviciilor, inclusiv serviciilor publice, agriculturii, silviculturii şi pescuitului, inclusiv consumul de energie electrică şi termică din sectorul de producere a energiei electrice şi termice, precum şi pierderile de energie electrică şi termică din distribuţie şi transport;
i2) obligaţie referitoare la energia regenerabilă - sistemul de promovare care fie impune producătorilor de energie să includă în producţia lor o anumită proporţie de energie din surse regenerabile, fie impune furnizorilor de energie să includă în furnizarea de energie o anumită proporţie de energie din surse regenerabile sau care impune consumatorilor de energie să includă în consumul lor o anumită proporţie de energie din surse regenerabile. Sistemele în cadrul cărora astfel de cerinţe pot fi îndeplinite prin utilizarea certificatelor verzi sunt incluse în definiţie;”


	Nemodificat
	Nemodificat
	

	6. 
	2. La articolul 13, alineatul (2) se modifică şi va avea următorul cuprins:

„(2) Ministerul de resort elaborează Planul naţional de acţiune în domeniul energiei regenerabile potrivit modelului stabilit de Comisia Europeană, în concordanţă cu prevederile art. 4 alin. (1) din Directiva 2009/28/CE a Parlamentului European şi a Consiliului din 23 aprilie 2009 privind promovarea utilizării energiei din surse regenerabile, de modificare şi ulterior de abrogare a directivelor 2001/77/CE şi 2003/30/CE.”

	Nemodificat
	Nemodificat
	

	7. 
	3. La articolul 15 alineatul (1), litera b) se modifică şi va avea următorul cuprins:

„b) România poate, prin acorduri comune cu terţe ţări, coopera la realizarea unor proiecte referitoare la producerea de energie electrică din surse regenerabile de energie. Cooperarea respectivă poate implica şi operatori privaţi.”


	Nemodificat
	Nemodificat
	

	8. 
	4. La articolul 20, alineatul (5) se modifică şi va avea următorul cuprins:

„(5) Raportul prevăzut la alin. (4) detaliază:
a) ponderile sectoriale, energie electrică, încălzire şi răcire şi transport şi, respectiv, globale de energie din surse regenerabile din cei 2 ani calendaristici precedenţi şi măsurile luate sau propuse la nivel naţional de promovare a dezvoltării energiei din surse regenerabile ţinând seama de traiectoria orientativă din anexa I partea B a Directivei 2009/28/CE;
b) introducerea şi funcţionarea sistemelor de promovare şi a altor masuri de promovare a energiei din surse regenerabile şi orice evoluţii ale măsurilor utilizate cu privire la cele stabilite în Planul naţional de acţiune în domeniul energiei regenerabile al statului membru şi informaţii privind modul în care energia electrică care beneficiază de sprijin este alocată consumatorilor finali, potrivit prevederilor art. 3 alin. (6) din Directiva 2003/54/CE;
c) modalităţile în care au fost structurate sistemele de promovare pentru a lua în considerare aplicaţiile care utilizează energie regenerabila şi care oferă avantaje suplimentare faţă de alte aplicaţii comparabile, însa au costuri mai ridicate, inclusiv biocarburanţii produşi din deşeuri, reziduuri, material celulozic de origine nealimentară şi material lignocelulozic;
d) funcţionarea sistemului de garanţii de origine pentru energie electrică, încălzire şi răcire din surse regenerabile de energie şi măsurile luate pentru a asigura fiabilitatea şi protecţia sistemului împotriva fraudării;
e) progresele înregistrate în evaluarea şi îmbunătăţirea procedurilor administrative de îndepărtare a eventualelor obstacole identificate în reglementari şi de altă natură apărute în calea dezvoltării energiei din surse regenerabile;
f) măsurile luate pentru a asigura transportul şi distribuţia energiei electrice produse din surse regenerabile de energie şi pentru a îmbunătăţi cadrul sau normele pentru suportarea separată sau în comun a costurilor prevăzute la art. 16 alin. (3) din Directiva 2009/28/CE;
g) dezvoltarea disponibilităţii şi utilizării resurselor de biomasa în scop energetic;
h) preţul de comercializare şi schimbările în ceea ce priveşte utilizarea terenurilor asociate cu intensificarea utilizării biomasei şi a altor forme de energie din surse regenerabile;
i) dezvoltarea şi utilizarea în comun a biocarburanţilor produşi din deşeuri, reziduuri, material celulozic de origine nealimentară şi material lignocelulozic;
j) impactul estimat al producţiei de biocarburanti şi a biolichidelor asupra biodiversităţii, resurselor de apă, calităţii apei şi solului de pe teritoriul României;
k) reducerea estimată netă a emisiilor de gaze cu efect de seră datorată utilizării energiei din surse regenerabile;
l) excesul estimat de producţie de energie din surse regenerabile al României în comparaţie cu traiectoria orientativă, care ar putea fi transferat altor state membre, precum şi potenţialul estimat pentru proiecte comune, până în anul 2020;
m) cererea estimată de energie din surse regenerabile care trebuie să fie satisfăcută altfel decât prin producţia internă până în anul 2020;
n) informaţii privind modul de estimare a ponderii deşeurilor biodegradabile din deşeurile utilizate la producerea energiei şi privind măsurile luate pentru a ameliora şi verifica aceste estimări.”

	Nemodificat
	Nemodificat
	

	9. 
	5. La articolul 20, după alineatul (5) se introduce un nou alineat, alin.(6), cu următorul cuprins:

„(6) În fiecare raport se pot corecta datele din rapoartele precedente.”

	Nemodificat
	Nemodificat
	

	10. 
	6. La articolul 23, litera a) se modifică şi va avea următorul cuprins:

„a) excesul estimat al producţiei sale de energie din surse regenerabile comparat cu obiectivele orientative stabilite potrivit anexei I partea B a Directivei 2009/28/CE, care ar putea fi transferat către alte state membre, în conformitate cu art. 16-19, precum şi potenţialul său estimat pentru proiecte comune, până în anul 2020;”


	Nemodificat
	Nemodificat
	

	11. 
	7. După articolul 23 se introduce un nou articol, art.231 cu următorul cuprins:

„Art. 231 - Documentul previzional prevăzut la art. 23 se actualizează în raportul menţionat la art. 20 alin. (4).”


	Nemodificat
	Nemodificat
	

	12. 
	8. După capitolul IX se introduc două noi capitole, capitolele IX1 şi IX2 cu următorul cuprins:

„CAPITOLUL IX1
Proceduri administrative

„Art. 241 - (1) Autorităţile publice cu competenţe în acordarea de autorizaţii, licenţe, avize sau certificate pentru centralele de producere a energiei electrice, pentru reţelele de transport şi distribuţie a energiei electrice sau pentru reţelele de încălzire/răcire ce utilizează surse regenerabile de energie şi în procesele de transformare a biomasei în biocarburanţi sau alte produse energetice sunt obligate să emită aceste documente în baza unor proceduri specifice elaborate cu respectarea principiului proporţionalităţii şi cu luarea în considerare a structurii specifice a sectorului energiei produse din surse regenerabile.
(2) Reglementările prevăzute la alin. (1) sunt obiective, transparente, proporţionale, nu fac discriminare între solicitanţi şi ţin cont de particularităţile fiecăreia dintre tehnologiile care utilizează surse regenerabile de energie.
(3) Pentru instalaţiile cu putere instalată sub 1 MW şi pentru instalaţiile de producere distribuită a energiei din surse regenerabile se stabilesc proceduri simplificate prin reglementările prevăzute la alin. (1).
(4) În reglementările şi codurile din domeniul construcţiilor se introduc măsuri pentru a creşte ponderea tuturor tipurilor de energie din surse regenerabile în domeniul construcţiilor.
Art. 242 - Până la 31 decembrie 2014, reglementările şi/sau codurile menţionate la art. 241 alin. (4) prevăd utilizarea unor niveluri minime de energie din surse regenerabile de energie în cazul clădirilor noi şi al celor existente care fac obiectul unor renovări majore.”

CAPITOLUL IX2
Sisteme de certificare pentru instalatori şi campanii de informare

Art. 243 - (1) Până în anul 2012, autorităţile publice responsabile, sub coordonarea ministerului de resort, elaborează şi pun la dispoziţia instalatorilor de cazane şi sobe mici pe bază de biomasă şi de sisteme fotovoltaice solare şi termice solare, de sisteme geotermice de mică adâncime şi pompe de căldură scheme de certificare sau sisteme de calificare echivalente.
(2) Schemele prevăzute la alin. (1) au la bază criteriile prevăzute în anexa care face parte integranta din prezenta lege.
(3) România recunoaşte certificarea acordată de celelalte state membre în conformitate cu criteriile prevăzute la alin. (2).
Art. 244 - Autorităţile administraţiei publice centrale şi locale cu responsabilităţi în domeniul promovării energiei din surse regenerabile organizează programe adecvate de informare, de sensibilizare, de îndrumare sau de formare cu privire la avantajele şi aspectele practice ale dezvoltării şi utilizării energiei din surse regenerabile.”


	Nemodificat
	Nemodificat
	

	13. 
	9. După notă se introduce Anexa „Criterii aferente schemelor de certificare a instalatorilor”, prevăzută în anexa la prezenta ordonanţă.

„ANEXA

Criterii aferente schemelor de certificare a instalatorilor

Art. 1 Procesul de certificare sau calificare este transparent şi definit în mod clar.
Art. 2 Instalatorii pentru pompa de căldură şi de biomasă şi pentru instalaţiile geotermale, termice solare şi cele fotovoltaice solare sunt certificaţi printr-un program de formare acreditat sau de către un organism de formare acreditat.
Art. 3 Acreditarea programului sau a organismului de formare se realizează de către organisme desemnate. Organismul acreditat are obligaţia de a se asigura că programul de formare oferit de organismul de formare prezintă continuitate sau acoperire regională ori naţională. Organismul de formare trebuie să deţină dotări tehnice specifice pentru a oferi formare practică, inclusiv anumite echipamente de laborator sau facilităţi corespunzătoare pentru a asigura formarea practică. De asemenea, organismul de formare trebuie să ofere, pe lângă formarea de bază, cursuri scurte de perfecţionare privind problemele tipice, inclusiv noile tehnologii, pentru a permite perfecţionarea continuă în domeniul instalaţiilor. Pot avea calitatea de organism de formare producătorul instalaţiei sau al sistemului, institute sau asociaţii.
Art. 4 Formarea care se încheie cu certificarea sau calificarea instalatorului include atât o parte teoretica, cât şi una practica. La finalul formării, instalatorul trebuie să deţină calificările necesare pentru instalarea echipamentelor şi sistemelor relevante în scopul de a îndeplini cerinţele clientului de performanţă şi fiabilitate ale acestora, de a-şi însuşi competenţe la un înalt nivel de calitate şi de a respecta toate codurile şi standardele aplicabile, inclusiv cele referitoare la energie şi etichetare ecologică.
Art. 5 Cursul de formare se încheie cu un examen pentru obţinerea unui certificat sau a unei calificări. Examenul constă într-o probă practica de instalare corectă a cazanelor şi a cuptoarelor de biomasă, a pompelor de căldură, a instalaţiilor geotermale sau a instalaţiilor termice solare şi a celor fotovoltaice solare.
Art. 6 Sistemele de certificare sau sistemele de calificare iau în considerare următoarele orientări:
1. Programele de formare acreditate ar trebui oferite instalatorilor cu experienţă la locul de muncă şi care au urmat sau urmează tipurile de formare menţionate în continuare:
a) în cazul instalatorilor de cazane şi cuptoare de biomasă: se cere formarea prealabilă ca instalator de apă şi canal, instalator de ţevi şi conducte, instalator de instalaţii termice sau tehnician de instalaţii sanitare şi de încălzire sau de răcire;
b) în cazul instalatorilor de pompe de căldură: se cere formarea prealabilă ca instalator de apă şi canal sau instalator de instalaţii frigorifice şi deţinerea calificării de bază ca electrician şi instalator de apă şi canal (tăierea ţevilor, sudarea manşoanelor de ţeavă, lipirea manşoanelor de ţeavă, izolarea, etanşarea garniturilor, verificarea scurgerilor şi instalarea sistemelor de încălzire sau de răcire);
c) în cazul instalatorului de instalaţii termice solare sau fotovoltaice solare: se cere formarea prealabilă ca instalator de apă şi canal sau electrician, deţinerea calificării de bază ca instalator de apă şi canal, electrician şi calificare pentru lucrări de aplicare a învelişurilor în construcţii, inclusiv cunoştinţe de sudare a manşoanelor de ţeavă, lipire a manşoanelor de ţeavă, izolaţii, etanşare a garniturilor, verificare a scurgerilor la lucrările de apă şi canal, capacitate de a efectua racordări la reţea, familiarizare cu materialele de baza pentru acoperiri, metodele de descărcare în arc şi de sudare; sau
d) un program de formare profesională care sa îi ofere unui instalator calificările specifice, echivalente cu 3 ani de instruire în calificările menţionate la lit. a), b) sau c), inclusiv învăţământ la clasă şi la locul de muncă.
2. Partea teoretică a formarii instalatorului pentru cuptoare şi cazane de biomasă ar trebui să ofere o privire de ansamblu a situaţiei pieţei de biomasă şi să cuprindă aspecte ecologice, combustibili din biomasă, logistica, protecţia împotriva incendiilor, dotări aferente, tehnici de ardere, sisteme de aprindere, soluţii hidraulice optime, compararea costurilor şi a rentabilităţii, precum şi proiectarea, instalarea şi întreţinerea cazanelor şi cuptoarelor de biomasă. Formarea ar trebui să asigure, de asemenea, o bună cunoaştere a standardelor europene în domeniul tehnologiei şi combustibililor din biomasă, de tipul peletelor, precum şi a legislaţiei naţionale şi comunitare referitoare la biomasă.
3. Partea teoretică a formării instalatorilor de pompe de căldură ar trebui să ofere o privire de ansamblu a situaţiei pieţei de pompe de căldură şi să acopere resursele geotermale şi temperaturile surselor subterane din diferite regiuni, identificarea conductibilităţii termice a solurilor şi a rocilor, reglementari privind utilizarea resurselor geotermale, fezabilitatea utilizării pompelor de căldură în construcţii şi determinarea celui mai potrivit sistem de pompe de căldură, precum şi cunoştinţe privind cerinţele tehnice, siguranţa, filtrarea aerului, racordarea la sursa de căldură şi planul sistemului. Formarea ar trebui să asigure, de asemenea, o bună cunoaştere a standardelor europene pentru pompe de căldură, precum şi a legislaţiei naţionale şi comunitare relevante. Instalatorul ar trebui sa demonstreze că deţine următoarele competenţe esenţiale:
a) înţelegerea de bază a principiilor fizice şi de funcţionare a pompei de căldură, inclusiv a caracteristicilor circuitului pompei de căldură: contextul dintre temperaturile joase ale mediului absorbant de căldură, temperaturile mari ale sursei de căldură şi eficienţa sistemului, determinarea coeficientului de performanţă (COP) şi factorul de performanţă sezonieră (FPS);
b) înţelegerea componentelor şi a funcţionarii lor în cadrul circuitului pompei de căldură, cum ar fi compresorul, ventilul de destindere, evaporatorul, condensorul, armăturile şi garniturile, uleiul de ungere, refrigerentul, supraîncălzirea şi subrăcirea şi posibilităţile de răcire în cazul pompelor de căldură;
c) capacitatea de a alege şi de a dimensiona componentele în situaţii tipice pentru domeniul instalaţiilor, inclusiv de a determina valorile tipice ale necesarului de frig pentru diferite clădiri şi pentru producerea de apă caldă pe baza consumului de energie, de a determina capacitatea pompei de căldură privind necesarul de frig pentru producerea de apă caldă, pentru masa de conservare a clădirii şi pentru furnizarea neîntreruptă de curent; determinarea componentei rezervor-tampon şi a volumului acesteia, precum şi integrarea unui al doilea sistem de încălzire.
4. Partea teoretică a formării instalatorilor pentru instalaţiile termice solare şi cele fotovoltaice solare ar trebui să ofere o privire de ansamblu a situaţiei pieţei de produse solare şi comparaţii între cost şi profitabilitate şi să cuprindă aspecte ecologice, componente, caracteristicile şi dimensionarea sistemelor care utilizează energie solară, selectarea de sisteme precise şi dimensionarea componentelor, determinarea necesarului de căldură, protecţia împotriva incendiilor, dotări aferente, precum şi proiectarea, instalarea şi întreţinerea instalaţiilor termice solare şi a celor fotovoltaice solare. Formarea ar trebui să asigure, de asemenea, cunoaşterea standardelor europene privind tehnologia şi certificarea, precum Solar Keymark, precum şi a legislaţiei naţionale şi comunitare aferente. Instalatorul ar trebui să demonstreze că deţine următoarele competenţe esenţiale:
a) capacitatea de a lucra în condiţii de siguranţă, utilizând echipamentul şi uneltele necesare şi punând în aplicare codurile şi standardele de siguranţă şi capacitatea de a identifica pericolele legate de lucrările de energie electrică, apă şi canal, precum şi pericolele de altă natură asociate instalaţiilor solare;
b) capacitatea de a identifica sistemele şi componentele specifice pentru sistemele active şi pasive, inclusiv proiectarea lor mecanică, şi de a determina amplasarea componentelor, planul şi configuraţia sistemului;
c) capacitatea de a determina zona necesară pentru instalare, orientarea şi înclinarea încălzitorului de apă solar şi ale celui fotovoltaic solar, ţinând cont de umbra, de accesul solar, de integritatea structurală, de oportunitatea instalării din punctul de vedere al clădirii sau climei şi de identificarea diferitelor metode de instalare potrivite pentru tipurile de acoperiş şi proporţia echipamentelor necesare pentru instalare în cadrul sistemului; şi
d) în special, pentru sistemele fotovoltaice solare, capacitatea de adaptare a schemei electrice, inclusiv determinarea curenţilor nominali proiectaţi, selectarea tipurilor corespunzătoare de conductori şi a valorilor nominale corespunzătoare pentru fiecare circuit electric, determinarea dimensiunii corespunzătoare, a valorilor nominale şi a locaţiilor pentru echipamentele şi subsistemele aferente şi selectarea unui punct corespunzător de interconectare.
5. Certificarea instalatorilor ar trebui să fie limitată în timp, astfel încât se recomandă un seminar sau un curs de perfecţionare pentru a se asigura continuitatea certificării.”

	14. 
	Art.II. – Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată în Monitorul Oficial al României, Partea I, nr.577 din 13 august 2010, cu modificările şi completările aduse prin prezenta ordonanţă se va republica, după aprobarea acesteia prin lege, dându-se textelor o nouă numerotare.

	15. 
	
	_______
	Art.II. – (1)Producătorii de energie electrică şi operatorii economici prevăzuţi la art.II alin.(3), respectiv la alin. (31) din Ordonanţa de urgenţă a Guvernului nr.88/2011 privind modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, aprobată cu modificări şi completări prin Legea nr.134/2012, pentru care nu au fost emise decizii individuale de autorizare din partea Comisiei Europene în termenul de 24 luni de la data    acreditării, din motive neimputabile lor, pot solicita Autorităţii Naţionale de Reglementare în Domeniul Energiei o nouă decizie de acreditare temporară pentru a beneficia de numărul de certificate verzi prevăzut la art. 6 alin. (2) din Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, de la data emiterii noii decizii de acreditare temporară, până la data emiterii deciziei de autorizare din partea Comisiei Europene. 

(2)În cazul producătorilor de energie electrică şi operatorilor economici prevăzuţi la art.II alin.(3), respectiv la alin. (31) din Ordonanţa de urgenţă a Guvernului nr.88/2011,  aprobată cu modificări şi completări prin Legea               nr. 134/2012, eventualele diferenţe negative dintre numărul de certificate verzi primite şi numărul de certificate verzi cuvenite conform deciziei individuale a Comisiei Europene se vor regulariza în baza unei decizii emise de Autoritatea Naţională de Reglementare în Domeniul Energiei, prin emiterea pentru tranzacţionare a unor certificate verzi suplimentare în favoarea acestora, în maximum 24 de luni de la data emiterii deciziei Comisiei Europene.

	Dată fiind adoptarea recentă a Comunicării CE- Orientări privind ajutoarele de stat pentru protecţia mediului şi energie pentru perioada 2014-2010 (2014/C 200/01)este necesară armonizarea legislaţiei naţionale în domeniu cu principalele orientări şi reguli esenţiale, incluse în acest document juridic de la nivelul UE, ce privesc problematica promovării producerii energiei electrice din SRE.Se vizează cu prioritate, pe de o parte, asigurarea unui tratament nediscriminatoriu în privinţa producătorilor de energie electrică pentru care nu au fost emise decizii individuale de autorizare din partea CE în termen de 24 de luni din motive neimputabile lor, în sensul acordării posibilităţii de solicitare a unei noi acreditări temporare pentru a beneficia de numărul de CV stipulate de lege, operându-se totodată regularizarea numărului de certificate între cele primite şi cele cuvenite conform deciziei Comisiei.Pe de altă parte, se mai urmăreşte asigurarea cadrului legal la nivel naţional, armonizat, pentru funcţionarea continuă a marilor capacităţi de producere a energiei electrice din SRE , prin menţinerea nediscriminatorie a măsurilor de sprijin, pentru centralele electrice de peste 125 MW, în consonanţă cu regulile europene incidente.

	16. 
	
	_______
	Art.III. – Începând cu data intrării în vigoare a prezentei legi, un operator economic care dezvoltă instalaţii de producere a energiei electrice din surse regenerabile de energie în situri, în care puterea instalată pentru fiecare sit depăşeşte 250 MW întocmeşte şi transmite documentaţia necesară notificării individuale a măsurii de sprijin către Comisia Europeană, în conformitate cu prevederile  lit.b) paragraful (20) din capitolul 2 din   Comunicarea Comisiei –   Orientări privind ajutoarele de stat pentru protecţia mediului şi energie pentru perioada 2014-2020      (2014/C 200/01),    publicată în  Jurnalul  Oficial    al Uniunii Europene nr.C200 din 28 iunie 2014.În înţelesul prezentei legi, prin sit se înţelege amplasamentul care poate fi individualizat pentru un ansamblu de instalaţii, construcţii şi echipamente necesare pentru producerea energiei electrice, aflate în aceeaşi locaţie şi având, de regulă, o singură racordare la reţeaua electric de transport sau distribuţie.

	Articolul propus preia dispoziţiile par. (20) lit.b) din cadrul punctului 2 din Orientări rezervate – Ajutoarele din domeniul mediului şi energiei care fac obiectul notificării iar acest demers legislativ, fără a contraveni dreptului european, ajută la consolidarea legislaţiei naţionale în domeniul promovării producerii energiei din SRE, pe coordonatele  alinierii la principiile şi exigenţele generale de la nivelul UE, incidente în materie, facilitând aplicarea efectivă şi coerentă a normelor juridice armonizate.


                                               PREŞEDINTE,                                                    SECRETAR,

                                               Iulian IANCU                                             Radu – Bogdan ŢÎMPĂU     

Consilier parlamentar,

Silvia Vlăsceanu 

PAGE  
26

